LIETUVOS RESPUBLIKOS

DĖL LIETUVOS RESPUBLIKOS POLICIJOS ĮSTATYMO, LIETUVOS RESPUBLIKOS LAIKINOJO KRAŠTO APSAUGOS PRIEVOLĖS ĮSTATYMO IR LIETUVOS RESPUBLIKOS KRAŠTO APSAUGOS TARNYBOS ĮSTATYMO PAKEITIMO IR PAPILDYMO

ĮSTATYMAS

1994 m. birželio 28 d. Nr. I-514

Vilnius

I. Pakeisti ir papildyti Lietuvos Respublikos policijos įstatymą (Žin., 1991, Nr. 222, Nr. 16-410):

1. 1 straipsnio antrojoje dalyje po žodžių „ir turto apsauga“ įrašyti žodžius „valstybės sienų apsauga“.

2. 12 straipsnio:

1) pirmojoje dalyje po žodžio „padaliniai“ įrašyti žodžius „ir Pasienio policijos departamento prie Vidaus reikalų ministerijos padaliniai“;

2) antrąją dalį papildyti sakiniu: „Pasienio policijos departamentui prie Vidaus reikalų ministerijos vadovauja vyriausiasis pasienio policijos komisaras, kurį skiria ir atleidžia Lietuvos Respublikos Vyriausybė vidaus reikalų ministro teikimu.“;

3) trečiojoje dalyje po žodžių „savivaldybių policijos“ įrašyti žodžius „bei pasienio policijos“.

3. 13 straipsnio antrojoje dalyje po žodžių „ir kitos vidaus reikalų“ įrašyti žodžius „bei pasienio policijos“.

4. Papildyti Įstatymą 161, 162 ir 211 straipsniais:

„161 straipsnis. Pasienio policija

Pasienio policiją sudaro padaliniai, užtikrinantys valstybės sienų režimą ir atliekantys teisėtvarkos pažeidimų prevenciją, valstybės sienų sargybą ir priežiūrą bei pagal savo kompetenciją reguliuojantys pasienio incidentus, atliekantys operatyvinę paiešką bei kvotą įstatymų nustatyta tvarka dėl valstybės sienų režimo pažeidimų, užtikrinantys visuomenės rimtį bei piliečių teisių ir teisėtų interesų apsaugą. Šias funkcijas pasienio policija atlieka pasienio ruože ir kitose vietose, kuriose galioja pasienio režimas.

162 straipsnis. Pasienio policijos uždaviniai

Pasienio policija užtikrina valstybės sienų apsaugą ir neliečiamumą, Lietuvos Respublikos valstybės sienos įstatymo bei kitų įstatymų vykdymą, padeda įgyvendinti valstybės migracijos politiką, užtikrina Lietuvos Respublikos piliečių bei užsieniečių perėjimo per valstybės sieną tvarką, atlieka kvotą bei operatyvinę paiešką dėl sienų režimo pažeidimų, pagal savo kompetenciją reguliuoja pasienio incidentus, saugo visuomenės rimtį ir piliečių teises bei teisėtus interesus pasienio ruože ir kitose vietose, kuriose galioja pasienio režimas, bendradarbiauja su kitais valstybės sienų apsaugos subjektais.“

„211 straipsnis. Valstybės sienų apsauga

Pasienio policija:

1) užtikrina Lietuvos Respublikos valstybės sienų apsaugą ir neliečiamumą, pasienio ruožo režimą, saugo valstybės sienas sausumoje ir jūroje, organizuoja ir įgyvendina operatyvines ir kitas priemones, užkerta kelią valstybės sienų pažeidimams ir sulaiko pažeidėjus bei patraukia juos įstatymų numatyton atsakomybėn;

2) padeda įgyvendinti valstybės migracijos politiką, užtikrina Lietuvos Respublikos piliečių bei užsieniečių perėjimo per valstybės sieną tvarką;

3) pagal savo kompetenciją atlieka kvotą, nagrinėja administracinių teisės pažeidimų bylas ir skiria administracines nuobaudas;

4) pagal savo kompetenciją sprendžia pasienio incidentus;

5) vidaus reikalų ministro įsakymu atlieka kitas Policijos įstatymo numatytas funkcijas.“

5. 25 straipsnio pirmąją dalį papildyti šiuo sakiniu: „Pasienio policijoje gali tarnauti tikrosios krašto apsaugos tarnybos kariai, tinkantys tarnybai.“

6. 27 straipsnį papildyti penktąja dalimi:

„Pasienio policijos pareigūnų pareiginiai laipsniai suteikiami šiame įstatyme nustatyta tvarka.“

7. Papildyti Įstatymą 391 straipsniu:

„391 straipsnis. Pasienio policijos pareigūnų teisės užtikrinant valstybės sienų apsaugą

Pasienio policijos pareigūnai, atlikdami tarnybines pareigas tose vietose, kuriose galioja pasienio režimas, turi teisę įstatymų nustatyta tvarka:

1) nutraukti asmenų ir pareigūnų neteisėtus veiksmus;

2) tikrinti asmenų ir pareigūnų, transporto priemonių dokumentus bei krovinių dokumentus (ne muitinės priežiūros zonoje);

3) sulaikyti, atlikti asmens kratą bei daiktų apžiūrą ir pasienio režimo pažeidėjus pristatyti į pasienio policijos, teisėsaugos institucijų, muitinės tarnybines patalpas kvotai ar asmens indentifikavimo veiksmams atlikti;

4) sustabdyti ir apžiūrėti transporto priemones; jei nustatomas pasienio režimo pažeidimas, transporto priemones sulaikyti; asmenims, esantiems transporto priemonėje, atsisakius paklusti, panaudoti šio įstatymo 41–43 straipsniuose numatytas poveikio priemones ir jėgą, kad būtų galima patekti į transporto priemonę;

5) pasienio ruože ir kitose vietose, kuriose galioja pasienio režimas (ne muitinės priežiūros zonoje), atlikti poėmį uždraustiems vežti daiktams ir dokumentams sulaikyti;

6) tarnybos tikslais ar saugumo sumetimais apriboti patekimą į tam tikrą pasienio ruožo teritoriją ar kitą teritoriją, kurioje galioja pasienio režimas;

7) fotografuoti, daryti garso ar vaizdo įrašus pasienio ruože ar kitoje teritorijoje, kurioje galioja pasienio režimas.

Pasienio policijos pareigūnai turi kitas teises, kurias jiems suteikia Lietuvos Respublikos įstatymai bei Vyriausybės nutarimai.“

II. Pakeisti Lietuvos Respublikos laikinojo krašto apsaugos prievolės įstatymo (Žin., 1990, Nr. 21-531) 14 straipsnį ir jį išdėstyti taip:

„14. Krašto apsaugos tarnybą piliečiai atlieka:

a) atskiruose krašto apsaugos daliniuose, steigiamuose Lietuvos Respublikos Seimo nutarimais;

b) vidaus daliniuose ir pasienio policijoje;

c) sukarintos priešgaisrinės apsaugos, svarbių civilinių objektų apsaugos bei gelbėjimo tarnybų junginiuose.“

III. Pakeisti ir papildyti Lietuvos Respublikos krašto apsaugos tarnybos įstatymą (Žin., 1990, Nr.36-861):

1. 6 straipsnį išdėstyti taip:

„6 straipsnis

Kariai tikrąją krašto apsaugos tarnybą atlieka:

1) atskiruose krašto apsaugos daliniuose, steigiamuose Lietuvos Respublikos Seimo nutarimais;

2) vidaus daliniuose ir pasienio policijoje;

3) sukarintos priešgaisrinės apsaugos, svarbių civilinių objektų apsaugos bei gelbėjimo tarnybų junginiuose.

Krašto apsaugos tarnybos tvarką nustato drausmės, vidaus tarnybos, sargybos, rikiuotės ir atskirų krašto apsaugos tarnybų statutai, taip pat kiti teisės aktai.“

2. 7 straipsnyje:

1) išbraukti žodžius „Krašto apsaugos departamento siuntimu pageidaujantieji“;

2) įrašyti antrąją dalį:

„Karių tarnybos tvarką vidaus daliniuose, policijoje, civilinėje aviacijoje, laivyne ar geležinkelyje reguliuoja Laikinasis vidaus tarnybos ir Policijos įstatymai, taip pat kiti įstatymai bei teisės aktai.“

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ALGIRDAS BRAZAUSKAS